**Erasmus+ projektet: Europa – 2020 strategien: ”Bekæmpelse af fattigdom og social eksklusion i EU og deltagerlande”.**

**Igangværende projekter:**

1. Transnational meeting in Manresa, Spain – November 2017

To lærere fra HHx, Næstved deltog i planlægningsmødet I Manresa med deltagere fra Spanien, Italien, Grækenland, Tyskland og Polen. Her blev det europæiske samarbejde koordineret og program for de næste 5 transnationale møder udformet.
Ved hvert møde præsenterer sociale organisationer eller hjælpeorganisationer fra lokalområdet deres arbejde med udsatte, fattige og marginaliserede grupper.
2. Transnational meeting in Göppingen, Germany – January 2018

Ved dette og fremtidige møder deltager 2 lærere og 2 udvalgte elever fra HH1 og HH2. Eleverne arbejder mellem møderne med det overordnede tema: ”Social Europe 2020: Combating Social Exclusion and Poverty in the European Union”, som de 2 udvalgte elever præsenterer under det transnationale møde. Mellem møderne kommunikerer og uploader eleverne deres resultater på den europæiske platform: eTwinning.
Ved dette møde deltog Lucas Thustrup fra HH2f og Viktor Bukhave fra HH2a.
3. Transnational meeting in Lublin, Poland – March 2018

Ved mødet deltog 2 lærere og 2 nye elever, og omdrejningspunktet var denne gang en sammenligning af unges livsbetingelser i de respektive lande. Forud for mødet have eleverne gennemført interviews med aktører inden for det sociale område, og resultaterne herfra skulle indgå i en fælles europæisk præsentation.
Ved dette møde deltog Selin Kirkan fra HH2f og Michelle Bang Nielsen fra HH2e.

1. Transnational meeting in Kavala, Greece – September 2018

To nye elever samt 2 lærere deltog i mødet i Kavala, Grækenland, hvor fokuspunktet for elevernes arbejde var, hvilke faktorer, der fører til social eksklusion. Eleverne havde inden mødet indsamlet data og informationer om problematikken, som de fremlagde på mødet med de 5 andre deltagerlande.

Ved dette møde deltog Frederikke Hulbæk, HH2f og Sofie Bjerre Engtorp HH3c

1. Transnational meeting in Rome, Italy – January 2019

På dette møde i Rom, Italien, var hovedfokus, hvordan offentlige og private institutioner i de europæiske partnerlande arbejder på at mindske uligheden og social eksklusion.
Eleverne havde interviewet medarbejdere i sociale institutioner, og på mødet blev disse resultater sammenlignet og analyseret.

Ved dette møde deltog Emil Gylling Nielsen HH2f og Mikkel Hvitfeldt Andersen HH3a

1. Transnational meeting in Næstved, Denmark – April 2019

Dagsordenen for projektets sidste møde var at samle og konkludere på informationer og aktiviteter fra de foregående transnationale møder, udbredelse af projektet bl.a. på skolens hjemmeside, Mobility Tool og eTwinning samt den endelige rapport. ZBC-elever informerede om undervisningen og aktiviteter på skolen og viste vores udenlandske gæster rundt på skolen. Desuden var der et oplæg af en repræsentant fra Hus-Forbi og i København et oplæg om Christiania + rundvisning med fokus på sociale aktiviteter.
Ved dette møde deltog Nicoline Hyldgaard HH3f og Grace Lilly Uwineza HH2c